
PËR KALIMIN NË PRONËSI, NGA SHËRBIMI INFORMATIV I SHTETIT TE BASHKIA LIBRAZHD, TË PRONËS ME NUMËR PASURIE 7/19, NË ZONËN KADASTRALE 2446 LIBRAZHD, SI DHE PËR NJË NDRYSHIM NË VENDIMIN NR. 359, DATË 5.6.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE,
TË CILAT I KALOJNË NË PËRGJEGJËSI ADMINISTRIMI SHËRBIMIT INFORMATIV SHTETËROR”

Në mbështetje të nenit 100 të Kushtetutës, të neneve 3, shkronja “a”, 5, 7, 8 e 17, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme, Këshilli i Ministrave 

VENDOSI:

1. Kalimin në pronësi, nga Shërbimi Informativ i Shtetit te Bashkia Librazhd, të pronës me numër pasurie 7/19, të ndodhur në zonën kadastrale 2446 Librazhd, me sipërfaqe trualli 1552 (një mijë e pesëqind e pesëdhjetë e dy) m2 dhe ndërtesë 371 (treqind e shtatëdhjetë e një) m2, sipas formularit dhe planimetrisë që i bashkëlidhen këtij vendimi dhe janë pjesë përbërëse e tij, për ta përdorur për sistemimin me ambiente pune të administratës së Bashkisë Librazhd. 
2. Në listën e inventarit, që i bashkëlidhet vendimit nr. 359, datë 5.6.2003, të Këshillit të Ministrave, hiqet prona me numër pasurie 7/19, e ndodhur në zonën kadastrale 2446 Librazhd, me sipërfaqe trualli 1552 (një mijë e pesëqind e pesëdhjetë e dy) m2 dhe ndërtesë 371 (treqind e shtatëdhjetë e një) m2.
3. Bashkisë Librazhd i ndalohet të ndryshojë destinacionin e përdorimit të pronës së përcaktuar në pikën 1, të këtij vendimi, ta tjetërsojë ose t’ua japë në përdorim të tretëve.
4. Ngarkohen ministri i Punëve të Brendshme, kryetari i Bashkisë Librazhd, kryetari i Shërbimit Informativ të Shtetit dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTRI 
Edi Rama

1. FORMULAR PER INVENTARIZIMIN E PRONAVE TE PALUAJTESHME SHTETERORE
(Per inventarin e pronave te vecanta)

